Karta di Rhuggenaath na Rutte ta konfirmá inkapasidat di ministernan di MAN - Vigilante
Home 01-Notisia Karta di Rhuggenaath na Rutte ta konfirmá inkapasidat di ministernan di MAN
Karta di Rhuggenaath na Rutte ta konfirmá inkapasidat di ministernan di MAN
Inkapasitá: den un karta di Rhuggenaath na ougùstùs 2018, e promé minister ta konfirmá na Rutte ku Kòrsou no por manehá su finansas públiko ni tampoko su ekonomia.
Punda—Kòrsou no tin kapasidat pa manehá su mes finansa públiko. Esaki ta lokual por konkluí fo’i un karta di Rhuggenaath a manda pa Mark Rutte for di ougùstùs 2018 miéntras na òktober 2018, Raymond Gradus ta menshoná un trayekto adishonal di 2 aña ku Cft tei imponé kondishon pa Kòrsou.
E desishon di supervishon adishonal ta wòrdu imponé durante 2 aña di tempu. Gobièrnu di Ulanda i di Kòrsou a trata na pone esaki den un bachi dòrná pero al final si kompará lokual a sosodé siman pasá, e karta di Rhuggenaath i dos rueda di prensa di Gradus i Gijsbertha na òktober, mas medida tei bini pa Kòrsou. Dos siman pasá, Sekretario di estado pa asuntunan interior na ulanda, Raymond Knops den un karta pa parlamento ulandes a manda informá Den Haag ku Kòrsou lo ta bou di supervishon finansiero 3 aña mas. E karta di Knops un biaha mas ta demostrá e défisit demokrátiko riba kos isla.
Knops a basa su karta riba e hecho ku e Komishon di Evaluashon pa e Lei di Konsenso Finansiero a finalisá nan ronda di sondeo. Presidente di e Komishon di evaluashon, apuntá pa Hulanda, Mark Dierikx a entrega e rapòrt final na “onze ministers”. E rapòrt ta konkluí ku tantu Kòrsou komo St. Maarten no a “comply” ku eksigenshanan stipulá den e lei di konsenso finansiero 2010. E rapòrt lo bai pa konseho di minister di reino, lokual tei bira un prolongashon pa 3 aña mas di supervishon finansiero ulandes. E personahe mas prinsipal den e komishon ta e konsultent ulandes Mark Dierikx. Dierikx ta un konsultent ku ta empleá na un ofisina di eksperto gubernamental ABDTopconsult. Ta trata di un ofisina di konsulta finansiá pa Asuntunan Interno di Gobièrnu Ulandes. E ofisina aki ta enkargá pa solushoná problemanan pa por benefisiá Ulanda den Reino Ulandes.
Previous articleHòmber ta baha kore bai laga shotgun den outo
Next articleKarta Ruggenaath na ougùstùs ta reflehá akuerdo stratégiko